b'\n_START_ARTICLE_\nSven L\xc3\xa5ftman\n_START_SECTION_\nIdrettskarriere\n_START_PARAGRAPH_\nSven L\xc3\xa5ftman satte i 1907 svensk rekord i lengdehopp med 6,59 meter og i 1908 ble han svensk mester p\xc3\xa5 400 meter med tiden 52,7. Samme \xc3\xa5r deltok han i OL i London. Her vant han et fors\xc3\xb8ksheat p\xc3\xa5 200 meter, men fortsatte ikke konkurransen. Han startet ogs\xc3\xa5 p\xc3\xa5 400 meter, men ble sl\xc3\xa5tt ut og han var ogs\xc3\xa5 med p\xc3\xa5 det svenske laget i olympisk stafett _NEWLINE_Han var ogs\xc3\xa5 i tikamp og femkamp, fotball og tennis, i tillegg til at han deltok i kunstl\xc3\xb8p og hurtigl\xc3\xb8p p\xc3\xa5 sk\xc3\xb8yter. I sk\xc3\xb8ytesammenheng er han nok likevel mest kjent som idrettsleder.\n_START_SECTION_\nIdrettsleder\n_START_PARAGRAPH_\nAllerede mens han var aktiv i friidrett, engasjerte L\xc3\xa5ftman seg som idrettsleder, han var f\xc3\xb8rst sekret\xc3\xa6r og siden leder i IFK Karlstad f\xc3\xb8r han flyttet til Stockholm.  Fra 1906 til 1909 var han sekret\xc3\xa6r i V\xc3\xa4rmlands idrottsf\xc3\xb6rbund.  I  1909 flyttet han til Stockholm. Fra 1910\xe2\x80\x931913 var han i styret i Svenska Skridskof\xc3\xb6rbundet (sekret\xc3\xa6r 1910\xe2\x80\x931912). Han var i 1909 samt 1915\xe2\x80\x931919 medlem i Svenska Idrottsf\xc3\xb6rbundet (sekret\xc3\xa6r 1915\xe2\x80\x931916 og leder 1917\xe2\x80\x931919)._NEWLINE_L\xc3\xa5ftman var sekret\xc3\xa6r i Olympiska S\xc3\xa4llskapet og 1917\xe2\x80\x931919 medlem av Riksidrottsf\xc3\xb6rbundets \xc3\x96verstyrelse. _NEWLINE_Under Sommer-OL 1912 tilh\xc3\xb8rte han juryen for friidrett, bryting og drakamp og skrev sammen med J.S. Edstr\xc3\xb6m de f\xc3\xb8rste internasjonale konkurransereglene i friidrett._NEWLINE_Etter hvert fikk han ogs\xc3\xa5 internasjonale oppgaver som idrettsleder. Hans utgangspunkt i dette var vervet som leder i Svenska Skridskof\xc3\xb6rbundet fra 1949 til 1971. Dette f\xc3\xb8rte til at han ble valgt til visepresident i Det internasjonale sk\xc3\xb8yteforbund, en oppgave han hadde fra 1951 til han ble valgt til president i 1971 og beholdt til han d\xc3\xb8de i 1977.'